text: To mænd løj om bro-hopper
  15 juli 2015 kl. 10.01
  Fyns Politi satte alle kræfter ind tirsdag aften, da to mænd ringede og fortalte, at de havde set en kvinde hoppe ud fra den gamle Lillebæltsbro. Det viste sig dog, at øjenvidneberetningen var opspind, skriver Fyens.dk.
  En større redningsaktion blev straks sat i gang. Både og redningshelikoptere måtte ud for at lede efter den angiveligt selvmordstruede kvinde.
  Mændene erkendte senere over for politiet, at de havde fundet på historien for at se, hvad der ville ske.
  De henholdvis 37 år og 38 år gammel og kommer begge fra Fredericia. De er begge sigtet for misbrug af faresignal og har fået en bøde. Samtidig risikerer de en kæmpe regning for redningsaktionen.
  